S-38/2014

Mál þetta, sem dómtekið var 17. september sl., er höfðað af ríkissaksóknara með með ákæru 2. júlí 2014 á hendur ákærða; „F-kk-þgf Þ-kk-þgf I-kk-þgf, kennitala [...], [...], fyrir sérstaklega hættulega líkamsárás, með því að hafa aðfaranótt sunnudagsins 3. febrúar 2013, í Hafnarstræti við Hrannargötu, Ísafjarðarbæ, slegið A, kennitala [...], högg í bakið með hafnarboltakylfu, með þeim afleiðingum að hann hlaut mar og eymsli á baki.

Telst þetta varða við 2. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.“

Með ákæru lögreglustjórans á Vestfjörðum 3. september 2014 var höfðað mál á hendur ákærða fyrir:

„fíkniefnalagabrot, tollalagabrot og vopnalagabrot, með því að hafa þriðjudaginn 23. júlí 2013, á heimili sínu að [...], haft í vörslum sínum 0,21 gramm af tóbaksblönduðu kannabisefni, 0,80 grömm af maríhúana, anabólíska stera (10 ml af Deca-Durabolin), sem hann vissi eða mátti vita að væru ólöglega innfluttir til landsins, haglaskot, blýskot, plastskot og loftskammbyssu, en lögregla fann fíkniefnin, stera og vopn í svefnherbergi ákærða við húsleit og haldlagði.

Telst þetta varða við 2. gr., sbr. 5. og 6. gr. laga nr. 65/1974, um ávana- og fíkniefni, sbr. lög nr. 13/1985 og lög nr. 68/2001, og 1. og 2. gr., sbr. 1. mgr. 14. gr. reglugerðar nr. 233/2001, um ávana- og fíkniefni og önnur eftirlitsskyld efni, sbr. reglugerðir nr. 789/2010 og 513/2012, 1. mgr. 171. gr., sbr. 169. gr. tollalaga nr. 88/2005, og 12. gr., sbr. 2. mgr. 23. gr., sbr. 36. gr. vopnalaga nr. 16/1998.

Þess er krafist að ákærði verði dæmdur til refsingar og greiðslu alls sakarkostnaðar. Þá er krafist upptöku á 0,21 grammi af tóbaksblönduðu kannabisefni, 0,80 grömmum af maríhúana, 10 ml af anabólískum sterum, haglaskotum, blýskotum, plastskotum, loftskammbyssu, tveimur pípum og myljara, sbr. munaskýrslu nr. 99064 og skjal nr. I/2.1., með vísan til 6. mgr. 5. gr. laga nr. 65/1974, um ávana- og fíkniefni, og 2. mgr. 14. gr. reglugerðar nr. 233/2001, ásamt síðari breytingum, 3. mgr. 49. gr. lyfjalaga nr. 93/1994, 2. mgr. 68. gr. lyfsölulaga nr. 30/1963, 1. mgr. 181. gr. tollalaga nr. 88/2005, og 37. gr. vopnalaga nr. 16/1998.“

I

Farið var með mál þetta samkvæmt ákvæðum 164. gr. laga nr. 88/2008 um meðferð sakamála og málið tekið til dóms án frekari sönnunarfærslu en ákæranda og ákærða var gefinn kostur á að tjá sig sérstaklega um lagaatriði og ákvörðun viðurlaga. Ákærði hefur skýlaust játað brot sitt. Játning hans er í samræmi við önnur gögn málsins. Telst sannað að ákærði hafi gerst sekur um brot þau sem honum eru gefin að sök í ákærunum og eru brotin þar réttilega heimfærð til refsiákvæða.

II

Ákærði er fæddur árið 1994. Samkvæmt vottorði sakaskrár ríkisins gekkst hann undir greiðslu sektar með sektargerð lögreglustjórans á Vestfjörðum 3. september 2013 vegna brots gegn 1., sbr. 2. mgr. 44. gr. og 1., sbr. 2. mgr. 45. gr. a. umferðarlaga nr. 50/1987. Þá gekkst ákærði undir sektargerð lögreglustjórans í Borgarnesi 21. febrúar 2014 vegna brots gegn 2., sbr. 5. og 6. gr. laga um ávana- og fíkniefni nr. 65/1974. Við ákvörðun refsingar ákærða er litið til hættueiginleika og afleiðinga líkamsárásarinnar, sbr. 2. og 3. tl. 1. mgr. 70. gr. almennra hegningarlaga nr. 19/1940. Þá er einnig litið til ungs aldurs ákærða. Með vísan til framangreinds þykir refsing ákærða hæfilega ákveðin fangelsi í tvo mánuði en fresta skal fullnustu refsingarinnar og falli hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptækt er gert til ríkissjóðs 0,21 g af tóbaksblönduðu kannabisefni, 0,80 g af maríhúana, 10 ml af anabólískum sterum, haglaskot, blýskot, plastskot, loftskammbyssa, tvær pípur og myljari en framangreint var haldlagt við húsleit lögreglu.

Þá ber ákærða, með vísan til 218. gr. laga nr. 88/2008 um meðferð sakamála, að greiða málsvarnarlaun skipaðs verjanda síns, G-kk-ef Á-kk-ef hrl., 60.000 krónur, og hefur þá verið tekið tillit til virðisaukaskatts.

Samkvæmt yfirliti lögreglu er sakarkostnaður 130 krónur og er hann til kominn vegna greiðslu póstburðargjalds fyrir bréf sem lögregla sendi brotaþola. Kostnaður þessi fellur utan þess sem talið hefur verið til sakarkostnaðar samkvæmt 1. mgr. 216. gr. laga um meðferð sakamála nr. 88/2008 sem óhjákvæmileg útgjöld vegna rannsóknar sakamáls. Verður ákærða því ekki gert að greiða þennan kostnað.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, F-kk-nf Þ-kk-nf I-kk-nf, sæti fangelsi í tvo mánuði en fresta skal fullnustu refsingarinnar og falli hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptækt er gert til ríkissjóðs 0,21 g af tóbaksblönduðu kannabisefni, 0,80 g af maríhúana, 10 ml af anabólískum sterum, haglaskot, blýskot, plastskot, loftskammbyssa, tvær pípur og myljari.

Ákærði greiði málsvarnarlaun skipaðs verjanda síns, G-kk-ef Á-kk-ef hrl., 60.000 krónur.

S-kvk-nf E-kvk-nf K-kvk-nf